I aften var der i Nørresundby danmarkspremiere på en helt ny udgave af et ekstremt motionsløb – udelukkende for mænd. For der var tale om Xtreme Mandehørn Dark Edition. Det vil sige, at deltagerne skulle løbe på en fem kilometer lang rute, der kun var lyst op af fakler og deltagernes egne pandelamper. 400 mænd havde valgt at tage imod udfordringen på en rute ved Kridtgraven i Nørresundby. Udover at løbe i stort set mørke, skulle deltagerne også gennem mudder og diverse forhindringer med blandt andet ild, vand og diverse balanceøvelser. En af arrangørerne, Anne Louise Vanggaard, der er daglig leder i Aalborg Firmaidræt, fortæller, at deltagerne efter de fem kilometers strabadser kunne se frem til en portion varm suppe og en omgang saunagus i Nørresundby Idrætscenter. Aftenens løb var et opvarmningsløb til efterårets 12 kilometer lange Xtreme Mandehørm, som dog finder sted i dagslys.
Danmarkspremiere i Nørresundby på motionsløb fyldt med vand og forhindringer.